9.  การจัดการ

9.1 โครงสร้างการจัดการ

แผนองค์กร บริษัท ช.การช่าง จำกัด (มหาชน)

โครงสร้างการจัดการของบริษัท ฯ ประกอบด้วยคณะกรรมการทั้งหมด 5 ชุด คือ
คณะกรรมการบริษัท คณะกรรมการบริหาร คณะกรรมการตรวจสอบ คณะกรรมการสรรหา
และคณะกรรมการกำหนดค่าตอบแทน และ เจ้าหน้าที่บริหาร
โดยคณะกรรมการบริษัทประกอบด้วยกรรมการอิสระ 4 ท่าน ซึ่งมีคุณสมบัติ ดังนี้

1. ถือหุ้นไม่เกินร้อยละ 5 ของทุนชำระแล้วของบริษัท บริษัทในเครือ บริษัทร่วม บริษัทที่เกี่ยวข้อง
ทั้งนี้ให้นับรวมหุ้นที่ถือโดยผู้ที่เกี่ยวข้องด้วย

2.  เป็นกรรมการที่ไม่มีส่วนร่วมในการบริหารงานในบริษัท บริษัทในเครือ บริษัทร่วม
    บริษัทที่เกี่ยวข้อง หรือผู้ถือหุ้นรายใหญ่ของบริษัท รวมทั้งไม่เป็นลูกจ้าง พนักงาน
    หรือที่ปรึกษาที่ได้รับเงินเดือนประจำจากบริษัท บริษัทในเครือ บริษัทร่วม บริษัทที่เกี่ยวข้อง
    หรือผู้ถือหุ้นรายใหญ่ของบริษัท

3.  เป็นกรรมการที่ไม่มีผลประโยชน์ หรือส่วนได้เสียไม่ว่าทางตรงหรือทางอ้อมทั้งในด้านการเงิน
    และบริหารงานของบริษัท บริษัทในเครือ บริษัทร่วม หรือผู้ถือหุ้นรายใหญ่ของบริษัท
    และรวมถึงไม่มีผลประโยชน์หรือส่วนได้เสียในลักษณะดังกล่าวในเวลา 1 ปี
    ก่อนได้รับการแต่งตั้งเป็นกรรมการ
    ยกเว้นคณะกรรมการของบริษัทได้พิจารณาอย่างรอบคอบแล้วเห็นว่าการเคยมีผลประโยชน์หรือส่วนได้เสียนั้นจะไม่มีผลกระทบต่อการปฏิบัติหน้าที่และการให้ความเห็นที่เป็นอิสระของกรรมการ

4.  เป็นกรรมการที่ไม่ใช่เป็นผู้ที่เกี่ยวข้องหรือญาติสนิทของผู้บริหารหรือผู้ถือหุ้นรายใหญ่ของบริษัท

5.  เป็นกรรมการที่ไม่ได้รับการแต่งตั้งขึ้นเป็นตัวแทนเพื่อรักษาผลประโยชน์ของกรรมการของบริษัท
    ผู้ถือหุ้นรายใหญ่ หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัท

6.  สามารถปฏิบัติหน้าที่และแสดงความเห็นหรือรายงานผลการปฏิบัติงานตามหน้าที่ที่ได้รับมอบหมายจากคณะกรรมการของบริษัทได้โดยอิสระ
    โดยไม่อยู่ภายใต้การควบคุมของผู้บริหารหรือผู้ถือหุ้นรายใหญ่ของบริษัท
    รวมทั้งผู้ที่เกี่ยวข้องหรือญาติสนิทของบุคคลดังกล่าว

ก. คณะกรรมการบริษัท

1. ณ วันที่ 31 ธันวาคม 2549 คณะกรรมการของบริษัทประกอบด้วยบุคคลผู้ทรงคุณวุฒิ จำนวนทั้งสิ้น
11 ท่าน มีรายชื่อดังต่อไปนี้

รายชื่อคณะกรรมการมีดังนี้ ⁽¹⁾ 

รายชื่อ ตำแหน่ง

1. นายปลิว ตรีวิศวเวทย์ กรรมการบริษัท

2. นางสายเกษม ตรีวิศวเวทย์ กรรมการบริษัท

3. นายณรงค์ แสงสุริยะ กรรมการบริษัท

4. นายอัศวิน คงสิริ กรรมการบริษัท

5. นายรัตน์ สันตอรรณพ กรรมการบริษัท

6. นายสมบัติ กิจจาลักษณ์ กรรมการบริษัท

7. นายประเสริฐ มริตตนะพร กรรมการบริษัท

8. นายอนุกูล ตันติมาสน์ กรรมการบริษัท

9. นายวิฑูร เตชะทัศนสุนทร ประธานกรรมการตรวจสอบ

10. นายดอน ปรมัตถ์วินัย กรรมการตรวจสอบ

11. นายถวัลย์ศักดิ์ สุขะวรรณ กรรมการตรวจสอบ

หมายเหตุ ⁽¹⁾ รายละเอียดปรากฏตามเอกสารแนบ

2. กรรมการซึ่งมีอำนาจลงลายมือชื่อแทนบริษัท ได้แก่ นายปลิว ตรีวิศวเวทย์ นางสายเกษม
ตรีวิศวเวทย์ นายณรงค์ แสงสุริยะ นายประเสริฐ มริตตนะพร สองในสี่คนนี้ลงลายมือชื่อร่วมกัน
และประทับตราสำคัญของบริษัท หรือ หนึ่งในสี่คนนี้ลงลายมือชื่อร่วมกับ นายรัตน์ สันตอรรณพ หรือ
นายสมบัติ กิจจาลักษณ์ หรือ นายอนุกูล ตันติมาสน์ รวมเป็นสองคนและประทับตราสำคัญของบริษัท

คณะกรรมการมีการกำหนดประชุมโดยปกติเป็นประจำทุก 3 เดือน
และมีการประชุมพิเศษเพิ่มตามความ จำเป็น โดยมีการกำหนดวาระชัดเจนล่วงหน้า
และมีวาระพิจารณาติดตามผลการดำเนินงานเป็นประจำ สำนักกรรมการ ผู้จัดการ
ซึ่งทำหน้าที่เสมือนเลขานุการบริษัท
ได้ส่งหนังสือเชิญประชุมพร้อมระเบียบวาระการประชุมก่อนการประชุม ล่วงหน้า 7 วัน
และมีการส่งเอกสารประกอบการประชุมล่วงหน้า 3 วัน เพื่อให้คณะกรรมการได้มีเวลาศึกษาข้อมูล
อย่างเพียงพอก่อนเข้าร่วมประชุม ปกติการประชุมแต่ละครั้งจะใช้เวลาประมาณ 2 ชั่วโมง โดยในปี
2549 คณะกรรมการมีการประชุมตามวาระปกติ จำนวน 6 ครั้ง
นอกจากนี้ยังมีการประชุมคณะกรรมการบริหารทุกเดือน

3.  อำนาจหน้าที่ และความรับผิดชอบของคณะกรรมการบริษัท

1)  กำหนดนโยบายและทิศทางการดำเนินงานของบริษัท
    และกำกับดูแลฝ่ายจัดการดำเนินการให้เป็นไปตามนโยบายที่กำหนด
    ตลอดจนการดำเนินการให้มีระบบการควบคุมภายในที่มีประสิทธิภาพและประสิทธิผล
    และมีความตั้งใจที่จะดำเนินธุรกิจอย่างต่อเนื่อง

2)  ปฏิบัติหน้าที่เป็นไปตามกฎหมาย วัตถุประสงค์ และข้อบังคับของบริษัท
    ตลอดจนมติที่ประชุมผู้ถือหุ้นด้วยความซื่อสัตย์ สุจริต และระมัดระวังรักษาผลประโยชน์ของบริษัท

3)  รับผิดชอบในการจัดทำงบดุลและบัญชีกำไรขาดทุน ณ วันสิ้นสุดของรอบบัญชีของบริษัท
    ให้มีความถูกต้องและแสดงถึงฐานะของบริษัทที่เป็นจริงและถูกต้องซึ่งได้ปฏิบัติตามมาตรฐานการบัญชีที่รับรองโดยทั่วไป
    ซึ่งได้มีการตรวจสอบโดยผู้สอบบัญชีของบริษัท
    เพื่อนำเสนอต่อที่ประชุมผู้ถือหุ้นในการประชุมสามัญผู้ถือหุ้นประจำปีเพื่อพิจารณาและอนุมัติ

4)  ให้ความสำคัญต่อหน้าที่การเปิดเผยสารสนเทศของบริษัท
    ตามข้อบังคับตลาดหลักทรัพย์แห่งประเทศไทยเรื่องหลักเกณฑ์
    และวิธีการเกี่ยวกับการเปิดเผยสารสนเทศและการปฏิบัติการใดๆของบริษัทจดทะเบียน
    เพื่อเปิดเผยสารสนเทศที่สำคัญและจำเป็นต่อการตัดสินใจลงทุนในหลักทรัพย์ให้ประชาชนทราบ

5)  คณะกรรมการอาจแต่งตั้งบุคคลอื่นขึ้น เพื่อให้ดำเนินกิจการของบริษัท ภายใต้การกำกับดูแลของ
    คณะกรรมการหรือกรรมการผู้จัดการ หรืออาจมอบอำนาจเพื่อให้บุคคลดังกล่าวมีอำนาจตามที่
    คณะกรรมการเห็นสมควร และภายในเวลาที่คณะกรรมการเห็นสมควร
    และคณะกรรมการอาจยกเลิก เพิกถอน หรือเปลี่ยนแปลงแก้ไขอำนาจนั้นได้ ทั้งนี้
    การมอบอำนาจดังกล่าวจะไม่เป็นการมอบอำนาจที่ทำให้ผู้รับมอบอำนาจสามารถอนุมัติรายการที่ผู้รับมอบอำนาจ
    หรือบุคคลที่อาจมีความขัดแย้ง มีส่วนได้เสีย
    หรืออาจมีความขัดแย้งทางผลประโยชน์ในลักษณะอื่นกับบริษัทหรือบริษัทย่อย

6)  พิจารณาและให้ความเห็นชอบต่อการเพิ่มทุน การออกหุ้นกู้
    เพื่อนำเสนออนุมัติจากที่ประชุมผู้ถือหุ้นต่อไป

7)  พิจารณาอนุมัติค่าใช้จ่ายในการดำเนินงานในวงเงินที่เกินอำนาจกรรมการผู้จัดการให้นำเสนอ
    ขออนุมัติต่อที่ประชุมกรรมการบริษัทต่อไป

ทั้งนี้ อำนาจในการดำเนินการดังกล่าวข้างต้น
ไม่รวมถึงการดำเนินการเกี่ยวกับรายการที่เกี่ยวโยงกัน
และรายการได้มาหรือจำหน่ายไปซึ่งทรัพย์สินที่สำคัญของบริษัทจดทะเบียน
ตามกฎเกณฑ์ของตลาดหลักทรัพย์และบริษัทจะต้องปฏิบัติให้เป็นไปตามกฎ ระเบียบ
และข้อบังคับของตลาดหลักทรัพย์ที่เกี่ยวกับเรื่องนั้นๆ นอกจากนี้
อำนาจดังกล่าวข้างต้นไม่รวมถึงเรื่องอื่นๆ ที่ข้อบังคับของบริษัทฯ
กำหนดให้ต้องขออนุมัติจากมติที่ประชุมผู้ถือหุ้น

ข. คณะกรรมการบริหาร

1. ณ วันที่ 31 ธันวาคม 2549 คณะกรรมการบริหารประกอบด้วยกรรมการบริหารจำนวน 3 ท่าน
คือ

รายชื่อ ตำแหน่ง

1. นายปลิว ตรีวิศวเวทย์ ประธานกรรมการบริหาร

2. นางสายเกษม ตรีวิศวเวทย์ กรรมการบริหาร

3. นายณรงค์ แสงสุริยะ กรรมการบริหาร

2. อำนาจหน้าที่ของคณะกรรมการบริหารคณะกรรมการบริษัทได้มอบหมายให้คณะกรรมการบริหารมีอำนาจหน้าที่ดังนี้

1)  ให้แนวนโยบายวางแผนงาน แต่งตั้ง กำหนดอำนาจ หน้าที่การบริหารงาน กำกับ ดูแล
    ประสานงาน และกำหนดอำนาจหน้าที่ของคณะกรรมการ หรือคณะทำงานพิเศษ
    หรือคณะบริหารงานพร้อมทั้ง พิจารณาและอนุมัติข้อเสนอต่าง ๆ ซึ่งเสนอโดยคณะกรรมการ
    หรือคณะบริหารงาน หรือคณะทำงานพิเศษ เพื่อให้เป็นไปตามนโยบายคณะกรรมการบริษัท

2)  อนุมัติข้อเสนอ ซึ่งเสนอโดยคณะกรรมการ คณะบริหารงาน คณะทำงานต่าง ๆ
    เพื่อประโยชน์ในการบริหารงาน ดำเนินธุรกิจ ตามวัตถุประสงค์ของบริษัท

3)  ศึกษาความเป็นไปได้สำหรับโครงการใหม่ ๆ และมีอำนาจพิจารณาอนุมัติดำเนินงาน
    โครงการต่าง ๆ ตามที่เห็นสมควร

4)  กำหนด พิจารณา อนุมัติ ระเบียบ ข้อบังคับ แนวนโยบายการบริหารงานและการดำเนิน
    ธุรกิจของบริษัท หรือการดำเนินการใด ๆ อันมีผลผูกพันบริษัทตามนโยบายกรรมการบริษัท

5)  ให้คำแนะนำ คำปรึกษา และกำหนดแนวนโยบายและอำนาจหน้าที่ของกรรมการผู้จัดการใหญ่
    คณะกรรมการ คณะทำงานพิเศษ และคณะบริหารงาน

6)  มีอำนาจอนุมัติ แต่งตั้ง ว่าจ้าง ปลด ลงโทษทางวินัย กำหนดเงินเดือน ค่าจ้าง สวัสดิการ
    โบนัส บำเหน็จ และผลตอบแทนอื่น ๆ
    รวมทั้งค่าใช้จ่ายและสิ่งอำนวยความสะดวกของเจ้าหน้าที่หรือพนักงานบริษัทซึ่งมีตำแหน่งตั้งแต่ผู้อำนวยการฝ่ายขึ้นไปรวมถึงกรรมการผู้จัดการใหญ่
    ผู้ช่วยกรรมการผู้จัดการ รองกรรมการผู้จัดการหรือเทียบเท่าหรือ คณะบริหารงาน
    คณะกรรมการ หรือคณะทำงานพิเศษต่าง ๆ เพื่อดำเนินงานเฉพาะเรื่อง

7)  ดำเนินการอื่น ๆ ตามที่ได้รับมอบหมายจากคณะกรรมการบริษัทเป็นครั้งคราว

8)  มีอำนาจแต่งตั้งบุคคลหรือคณะบุคคลใด ๆ
    ให้ดำเนินกิจการของบริษัทภายใต้การควบคุมของคณะกรรมการบริหาร
    หรืออาจมอบอำนาจเพื่อให้บุคคลหรือคณะบุคคลดังกล่าวมีอำนาจดำเนินการตามที่คณะกรรมการบริหารเห็นสมควรและมีอำนาจเปลี่ยนแปลง
    แก้ไข ยกเลิก เพิกถอนอำนาจนั้น ๆ ได้

9)  มีอำนาจแต่งตั้งประธานที่ปรึกษา หรือที่ปรึกษาหรือคณะที่ปรึกษาของคณะกรรมการบริหารได้
    ตามความเหมาะสมและมีอำนาจกำหนดค่าตอบแทน ค่าเบี้ยเลี้ยง สวัสดิการ
    สิ่งอำนวยความสะดวกและค่าใช้จ่ายอื่น ๆ ของประธานที่ปรึกษาหรือที่ปรึกษา
    หรือคณะที่ปรึกษาดังกล่าวได้ตามความเหมาะสม

10) คณะกรรมการบริหาร หรือประธานกรรมการบริหาร
    มีอำนาจเรียกประชุมคณะกรรมการบริหารและ/หรือ
    กำหนดระเบียบข้อบังคับของการประชุมได้ตามที่เห็นสมควร

11) ในกรณีประธานกรรมการบริหารไม่สามารถปฏิบัติหน้าที่ได้ให้ประธานกรรมการบริหารแต่งตั้งผู้รักษาการณ์
    เพื่อปฏิบัติหน้าที่แทนเป็นคราวๆไป
    โดยผู้รักษาการณ์มีอำนาจหน้าที่เท่ากับประธานกรรมการบริหาร

12) พิจารณาอนุมัติให้อำนาจต่างๆในการดำเนินกิจการบริหารงานแก่ผู้บริหารตามกฎระเบียบข้อบังคับ

13) มีอำนาจอนุมัติให้บริษัทออกตราสารการเงิน และหลักทรัพย์อื่นใดตามที่กฎหมายอนุญาต
    ทั้งนี้ภายใต้บทบัญญัติของกฎหมายและมีอำนาจในการกำหนด จำนวน ราคา วัน วิธีการ
    และเงื่อนไขต่าง ๆ ในการจัดจำหน่ายหลักทรัพย์ดังกล่าวได้ด้วย
    ตลอดจนมีอำนาจในการแต่งตั้งผู้จัดการจัดจำหน่าย
    และรับประกันการจัดจำหน่ายหลักทรัพย์ดังกล่าวและ ผู้แทนจัดจำหน่าย
    และรับประกันการจัดจำหน่ายในลักษณะอื่น ๆ ได้ด้วย

14) มีอำนาจในการพิจารณาอนุมัติจ่ายเงินปันผลระหว่างกาลให้แก่ผู้ถือหุ้นได้เป็นครั้งคราว
    ตามที่เห็นสมควรภายใต้บทบัญญัติของกฎหมาย

15) มีอำนาจอนุมัติการเข้าทำนิติกรรมใด ๆ ซึ่งมีผลผูกพันบริษัทได้

16) มีอำนาจอนุมัติและเบิกถอนเงินจากบัญชีทั้งหมดของบริษัทและใช้สินเชื่อที่ธนาคาร
    หรือสถาบันการเงิน ทุกแห่ง ที่บริษัทมีอยู่รวมทั้งการขอเปิดบัญชีต่าง ๆ
    และ/หรือขอใช้สินเชื่อในรูปแบบต่าง ๆ กับธนาคารหรือสถาบันการเงินทุกแห่ง
    ตลอดจนนำหลักทรัพย์ต่าง ๆ
    ของบริษัทไปเป็นหลักประกันหนี้ดังกล่าวทั้งที่ต้องจดทะเบียนและไม่จดทะเบียนก็ตาม

17) มีอำนาจอนุมัตินำบริษัทเข้าร่วมทุนกับบุคคล นิติบุคคล คณะบุคคลอื่น ๆ ในรูปแบบต่าง ๆ
    เพื่อดำเนินกิจการตามวัตถุประสงค์ รวมถึงการเข้าลงทุนในลักษณะอื่น ๆ เช่น การเข้าซื้อหุ้น
    แลกเปลี่ยนหุ้นกับนิติบุคคลอื่นได้ตามที่เห็นสมควร

ค. คณะกรรมการตรวจสอบ

1. ณ วันที่ 31 ธันวาคม 2549 คณะกรรมการตรวจสอบประกอบด้วยกรรมการตรวจสอบจำนวน 3
ท่าน คือ

รายชื่อ ตำแหน่ง

1. นายวิฑูร เตชะทัศนสุนทร ประธานคณะกรรมการตรวจสอบ

2. นายดอน ปรมัตถ์วินัย กรรมการตรวจสอบ

3. นายถวัลย์ศักดิ์ สุขะวรรณ กรรมการตรวจสอบ

คณะกรรมการตรวจสอบมีกำหนดการประชุมโดยปกติเป็นประจำทุก 3 เดือน และรายงานต่อคณะกรรมการบริษัท โดยในปี 2549 มีการประชุมทั้งสิ้น 8 ครั้ง

2. อำนาจหน้าที่ของคณะกรรมการตรวจสอบ

-   สอบทานรายงานทางการเงินของบริษัท

-   สอบทานระบบการควบคุมภายในของบริษัท

-   พิจารณา คัดเลือก และเสนอแต่งตั้งผู้สอบบัญชีของบริษัท

-   สอบทานการปฏิบัติตามข้อบังคับและกฎหมายที่เกี่ยวข้อง

-   พิจารณาการเปิดเผยข้อมูลรายการเกี่ยวโยงให้ถูกต้องครบถ้วน

-   จัดทำรายงานของคณะกรรมการตรวจสอบไว้ในรายงานประจำปีของบริษัท

-   ปฏิบัติการอื่นใดตามที่คณะกรรมการของบริษัทมอบหมายและคณะกรรมการตรวจสอบเห็นชอบ

ง. คณะกรรมการสรรหา

คณะกรรมการบริษัทมีการแต่งตั้งคณะกรรมการสรรหา
เพื่อช่วยในการพิจารณาคัดเลือกบุคคลที่มีคุณสมบัติเหมาะสมที่จะดำรงตำแหน่งกรรมการบริษัท
กรรมการผู้จัดการ โดย ณ วันที่ 31 ธันวาคม 2549 คณะกรรมการสรรหา ประกอบด้วยกรรมการ
จำนวน 3 ท่าน คือ

รายชื่อ ตำแหน่ง

1. นายถาวร ตรีวิศวเวทย์* ประธานกรรมการสรรหา

2. นายวิฑูร เตชะทัศนสุนทร กรรมการสรรหา

3. นายปลิว ตรีวิศวเวทย์ กรรมการสรรหา

วาระการดำรงตำแหน่งคราวละ 3 ปี

หมายเหตุ *ถึงแก่กรรมเมื่อวันที่ 11 ธันวาคม 2548

  ขอบเขตหน้าที่และความรับผิดชอบของคณะกรรมการสรรหา

1.  พิจารณาคัดเลือกบุคคลที่มีคุณสมบัติเหมาะสมที่จะดำรงตำแหน่งกรรมการบริษัทและนำเสนอต่อคณะกรรมการบริษัทเพื่อนำชื่อเสนอต่อที่ประชุมผู้ถือหุ้นหรือนำเสนอต่อคณะกรรมการบริษัทเพื่อพิจารณาแต่งตั้ง

2.  พิจารณาคัดเลือกบุคคลที่เหมาะสมที่จะดำรงตำแหน่งกรรมการ
    และนำเสนอต่อคณะกรรมการบริษัทเพื่อพิจารณาแต่งตั้ง

3.  ภารกิจต่าง ๆ ตามที่คณะกรรมการบริษัทมอบหมาย

จ. คณะกรรมการกำหนดค่าตอบแทน

คณะกรรมการบริษัทมีการแต่งตั้งคณะกรรมการกำหนดค่าตอบแทน
เพื่อช่วยในการพิจารณากำหนดหลักเกณฑ์การพิจารณาค่าตอบแทนและกำหนดค่าตอบแทนของกรรมการและกรรมการผู้จัดการ
และพิจารณาการปรับอัตราเงินเดือนและผลตอบแทนอื่นของกรรมการผู้จัดการ โดย ณ วันที่ 31
ธันวาคม 2549 คณะกรรมการกำหนด ค่าตอบแทน ประกอบด้วยกรรมการจำนวน 3 ท่าน คือ

รายชื่อ ตำแหน่ง

1. นายถาวร ตรีวิศวเวทย์* ประธานกรรมการกำหนดค่าตอบแทน

2. นายวิฑูร เตชะทัศนสุนทร กรรมการกำหนดค่าตอบแทน

3. นายปลิว ตรีวิศวเวทย์ กรรมการกำหนดค่าตอบแทน

วาระการดำรงตำแหน่งคราวละ 3 ปี

หมายเหตุ *ถึงแก่กรรมเมื่อวันที่ 11 ธันวาคม 2548

ขอบเขตหน้าที่และความรับผิดชอบของคณะกรรมการกำหนดค่าตอบแทน

1.  พิจารณากำหนดหลักเกณฑ์การพิจารณาค่าตอบแทนกรรมการและกรรมการผู้จัดการ

2.  พิจารณากำหนดค่าตอบแทนของกรรมการและนำเสนอที่ประชุมผู้ถือหุ้นเพื่อพิจารณาอนุมัติ

3.  พิจารณาการปรับอัตราเงินเดือนและผลตอบแทนอื่นของกรรมการ
    และนำเสนอคณะกรรมการบริษัทเพื่อพิจารณาอนุมัติ

4.  ภารกิจอื่น ๆ ตามที่คณะกรรมการบริษัทมอบหมาย

 ฉ. เจ้าหน้าที่บริหาร 

ณ วันที่ 31 ธันวาคม 2549 เจ้าหน้าที่บริหาร ⁽¹⁾ ของบริษัทมีจำนวนทั้งสิ้น 9 ท่าน
ดังมีรายชื่อต่อไปนี้

รายชื่อ ตำแหน่ง

1. นายปลิว ตรีวิศวเวทย์ กรรมการผู้จัดการใหญ่

2. นายณรงค์ แสงสุริยะ รองกรรมการผู้จัดการใหญ่อาวุโส กลุ่มงานปฏิบัติการ

3. นางสายเกษม ตรีวิศวเวทย์ ผู้ช่วยกรรมการผู้จัดการใหญ่สายงานจัดซื้อ

4. นายรัตน์ สันตอรรณพ ผู้ช่วยกรรมการผู้จัดการใหญ่สายงานก่อสร้าง 1

5. นายวิบูลย์ มงคลปิยะธนา ผู้ช่วยกรรมการผู้จัดการใหญ่สายงานก่อสร้าง 2

6. นายสมัย ไพบูลย์ ผู้ช่วยกรรมการผู้จัดการใหญ่สายงานวิศวกรรม

7. นายสมบัติ กิจจาลักษณ์ ผู้ช่วยกรรมการผู้จัดการใหญ่สายงานพัฒนาธุรกิจ

  8. นายประเสริฐ มริตตนะพร ผู้ช่วยกรรมการผู้จัดการใหญ่สายงานบัญชีและการเงิน

9. นายอนุกูล ตันติมาสน์ ผู้ช่วยกรรมการผู้จัดการใหญ่สายงาน

ทรัพยากรมนุษย์และบริหารทั่วไป

หมายเหตุ ⁽¹⁾ เจ้าหน้าที่บริหารตามคำนิยาม “ผู้บริหาร”
ของสำนักงานคณะกรรมการกำกับหลักทรัพย์ และ

ตลาดหลักทรัพย์ (รายละเอียดปรากฏตามเอกสารแนบ )

ช. เลขานุการบริษัท

สำนักกรรมการผู้จัดการทำหน้าที่เสมือนเลขานุการบริษัท มีหน้าที่

- จัดการเรื่องการประชุมคณะกรรมการบริษัท คณะกรรมการบริหาร และผู้ถือหุ้น

- ดูแลการเปิดเผยข้อมูลและการรายงานให้เป็นไปตามกฎหมายและระเบียบที่เกี่ยวข้องและ

การกำกับดูแลกิจการที่ดี

- การประสานงานหรือให้ความร่วมมือในการให้ข้อมูลแก่กรรมการรวมถึงการสนับสนุนการ

พัฒนากรรมการ

- การติดต่อสื่อสารกับผู้ถือหุ้น

- เป็นศูนย์กลางในการเก็บบันทึกข้อมูลและเอกสารบริษัท

- ประสานงานกับที่ปรึกษาภายนอก เช่น ที่ปรึกษากฎหมาย

9.2 การสรรหากรรมการและผู้บริหาร

(1) คณะกรรมการบริษัท

คณะกรรมการสรรหาจะคัดเลือกบุคคลที่มีคุณสมบัติเหมาะสม
ที่จะดำรงตำแหน่งกรรมการและนำเสนอต่อคณะกรรมการบริษัท
เพื่อนำชื่อเสนอต่อคณะกรรมการบริษัทเพื่อนำเสนอต่อที่ประชุมผู้ถือหุ้น
หรือที่ประชุมคณะกรรมการบริษัทเพื่อพิจารณาแต่งตั้ง ในกรณีที่แต่งตั้งโดยผู้ถือหุ้น
มีหลักเกณฑ์และวิธีการดังต่อไปนี้

-   ผู้ถือหุ้นคนหนึ่งมีคะแนนเสียงเท่ากับหนึ่งเสียงต่อทุกหนึ่งหุ้นที่ตนถืออยู่

-   การเลือกตั้งกรรมการให้ลงคะแนนเสียงเลือกตั้งเป็นคณะครั้งเดียวเต็มจำนวนกรรมการ
    ทั้งหมดที่จะต้องเลือกในคราวนั้น
    หรือหากที่ประชุมผู้ถือหุ้นเห็นสมควรก็ให้ลงคะแนนเสียงเลือกตั้งเป็นรายบุคคล ทั้งนี้
    ในการออกเสียงลงคะแนนไม่ว่าจะเป็นการเลือกตั้งเป็นรายบุคคลหรือเป็นคณะบุคคลแต่ละคนที่ผู้ถือหุ้นออกเสียงเลือกตั้งจะได้รับคะแนนเสียงจากผู้ถือหุ้นตามจำนวนหุ้นที่ผู้ถือหุ้นนั้นมีอยู่ทั้งหมดตามเกณฑ์ผู้ถือหุ้นคนหนึ่งมีคะแนนเสียงเท่ากับหนึ่งเสียงต่อทุกหนึ่งหุ้นที่ตนถืออยู่
    โดยผู้ถือหุ้นดังกล่าวจะแบ่งคะแนนเสียงให้แก่ผู้หนึ่งผู้ใดมากหรือน้อยเพียงใดไม่ได้

-   ในกรณีที่ทำการลงคะแนนเสียงเลือกตั้งเป็นรายบุคคล บุคคลซึ่งได้รับคะแนนเสียงสูงสุด
    ตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมี
    หรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนที่จะพึงมี
    หรือจะพึงเลือกตั้งในครั้งนั้น ให้ใช้วิธีการจับสลาก

(2) คณะกรรมการบริหาร

 ที่ประชุมคณะกรรมการบริษัทเป็นผู้แต่งตั้งคณะกรรมการบริหารทั้งนี้เป็นไปตามข้อบังคับบริษัทซึ่งกำหนดว่ากรรมการบริษัทอาจมอบหมายให้กรรมการคนหนึ่ง หรือหลายคนปฏิบัติการอย่างใดอย่างหนึ่งแทนคณะกรรมการบริษัทก็ได้

(3) คณะกรรมการตรวจสอบ

ที่ประชุมคณะกรรมการบริษัทเป็นผู้แต่งตั้งกรรมการตรวจสอบ
โดยให้มีวาระการดำรงตำแหน่งคราวละ 3 ปี
โดยกรรมการตรวจสอบซึ่งพ้นจากตำแหน่งตามวาระอาจได้รับการแต่งตั้งใหม่อีกได้

(4) คณะกรรมการสรรหา

ที่ประชุมคณะกรรมการบริษัทเป็นผู้แต่งตั้งกรรมการสรรหา โดยให้มีวาระการดำรงตำแหน่งคราวละ
3 ปี

(5) คณะกรรมการกำหนดค่าตอบแทน

ที่ประชุมคณะกรรมการบริษัทเป็นผู้แต่งตั้งกรรมการกำหนดค่าตอบแทน
โดยให้มีวาระการดำรงตำแหน่งคราวละ 3 ปี

(6) เจ้าหน้าที่บริหาร

 ผู้บริหารตั้งแต่ระดับผู้ช่วยกรรมการผู้จัดการใหญ่ขึ้นไปจะดำเนินการสรรหา คัดเลือก และแต่งตั้งโดยคณะกรรมการบริหาร

9.3 ค่าตอบแทนกรรมการและผู้บริหาร

9.3.1 ค่าตอบแทนที่เป็นตัวเงิน

บริษัทได้พิจารณาให้ค่าตอบแทนที่เหมาะสมแก่คณะกรรมการและผู้บริหาร
โดยค่าตอบแทนของคณะกรรมการนั้นจะพิจารณาจากหน้าที่ความรับผิดชอบ
และปริมาณงานในหน้าที่ที่รับผิดชอบ โดยได้รับอนุมัติจาก
ผู้ถือหุ้นสำหรับค่าตอบแทนผู้บริหารเป็นไปตามหลักการและนโยบายที่คณะกรรมการกำหนด โดยในปี
2549 จำนวนค่าตอบแทนของกรรมการ และผู้บริหาร มีดังนี้

-   ค่าตอบแทนของกรรมการบริษัท ในรูปของเบี้ยประชุมและค่าตอบแทนจำนวน 11 คน รวมทั้งสิ้น
    11,800,000 บาท มีรายละเอียดดังนี้

+------------------+----------------------------------+----------------+
| ชื่อ-นามสกุล        | ตำแหน่ง                           | ค่าตอบแทนรวม    |
|                  |                                  |                |
|                  |                                  | (บาท/ปี)        |
+------------------+----------------------------------+----------------+
| 1. นายปลิว        | กรรมการ / กรรมการสรรหา /         | 1,300,000      |
| ตรีวิศวเวทย์        | กรรมการกำหนดค่าตอบแทน             |                |
+------------------+----------------------------------+----------------+
| 2. นางสายเกษม    | กรรมการ                          | 1,300,000      |
| ตรีวิศวเวทย์        |                                  |                |
+------------------+----------------------------------+----------------+
| 3. นายณรงค์       | กรรมการ                          | 1,300,000      |
| แสงสุริยะ          |                                  |                |
+------------------+----------------------------------+----------------+
| 4. นายวิฑูร        | กรรมการ / ประธานกรรมการตรวจสอบ / | 1,470,000      |
| เตชะทัศนสุนทร      |                                  |                |
|                  | กรรมการสรรหา /                   |                |
|                  | กรรมการกำหนดค่าตอบแทน             |                |
+------------------+----------------------------------+----------------+
| 5. นายดอน        | กรรมการ / กรรมการตรวจสอบ         | 1,365,000      |
| ปรมัตถ์วินัย         |                                  |                |
+------------------+----------------------------------+----------------+
| 6. นายถวัลย์ศักดิ์    | กรรมการ / กรรมการตวจสอบ          | 1,470,000      |
| สุขะวรรณ          |                                  |                |
+------------------+----------------------------------+----------------+
| 7. นายอัศวิน คงสิริ  | กรรมการอิสระ                      | 1,225,000      |
+------------------+----------------------------------+----------------+
| 8. นายรัตน์        | กรรมการ                          | 575,000        |
| สันตอรรณพ         |                                  |                |
+------------------+----------------------------------+----------------+
| ชื่อ-นามสกุล        | ตำแหน่ง                           | ค่าตอบแทนรวม    |
|                  |                                  |                |
|                  |                                  | (บาท/ปี)        |
+------------------+----------------------------------+----------------+
| 9. นายประเสริฐ    | กรรมการ                          | 645,000        |
| มริตตนะพร         |                                  |                |
+------------------+----------------------------------+----------------+
| 10. นายสมบัติ      | กรรมการ                          | 575,000        |
| กิจจาลักษณ์         |                                  |                |
+------------------+----------------------------------+----------------+
| 11. นายอนุกูล      | กรรมการ                          | 575,000        |
| ตันติมาสน์          |                                  |                |
+------------------+----------------------------------+----------------+

-   ค่าตอบแทนกรรมการบริหาร ประกอบด้วย ค่าตอบแทน ค่าเบี้ยประชุม ค่าเบี้ยเลี้ยง
    ส่วนค่าตอบแทนของผู้บริหารประกอบด้วย เงินเดือน โบนัส ค่าตอบแทนของกรรมการบริหาร 3
    ท่าน และผู้บริหาร 6 ท่าน ในปี 2549 เป็นเงิน 36,460,650.-บาท

9.3.2 ค่าตอบแทนอื่น

ไม่มี 

จำนวนหุ้นของผู้บริหารที่เพิ่มขึ้นหรือลดลงในปี 2549

+-------------------+---------------+----------------+----------------+
| รายชื่อผู้บริหาร       | ยอดยกมา ณ     | จ              | ยอดคงเหลือ ณ    |
|                   |               | ำนวนที่เปลี่ยนแปลง |                |
|                   | วันที่ 1 มกราคม  |                | วันที่ 31 ธันวาคม  |
|                   | 2549          | ระหว่างปี        | 2549           |
+-------------------+---------------+----------------+----------------+
| นายปลิว ตรีวิศวเวทย์  | 16,498,000    | 800,000        | 17,298,000     |
|                   |               |                |                |
| นายวิฑูร            | -             | 500,000        | 500,000        |
| เตชะทัศนะสุนทร      |               |                |                |
|                   | 920,000       | 650,000        | 1,570,000      |
| นายณรงค์ แสงสุริยะ   |               |                |                |
|                   | 200,000       | 230,000        | 430,000        |
| นายวิบูลย์           |               |                |                |
| มงคลปิยะธนา        | 440,000       | 723,000        | 1,163,000      |
|                   |               |                |                |
| นายสมบัติ กิจจาลักษณ์  |               |                |                |
+-------------------+---------------+----------------+----------------+

9.4 การกำกับดูแลกิจการ

ตามที่ ตลาดหลักทรัพย์แห่งประเทศไทยได้จัดทำ และเผยแพร่ข้อพึงปฏิบัติสำหรับกรรมการบริษัท
จดทะเบียน โดยมีวัตถุประสงค์เพื่อให้เป็นแนวทางปฏิบัติที่ดีสำหรับกรรมการของบริษัทจดทะเบียน
และแสดงให้เห็นว่า

คณะกรรมการบริษัทมีมาตรฐานการจัดการที่ดี ทำให้เกิดความเชื่อมั่นแก่ผู้ถือหุ้น ผู้ลงทุน
และผู้ที่เกี่ยวข้องทุกฝ่ายนั้น

คณะกรรมการบริษัท ช. การช่าง จำกัด (มหาชน) ได้ตระหนักถึงความสำคัญ
และเห็นประโยชน์ดังกล่าว จึงได้นำมายึดถือเป็นแนวทางการปฏิบัติงานของคณะกรรมการ
ซึ่งที่ผ่านมาคณะกรรมการบริษัทได้ปฏิบัติงานเป็นไปตามแนวทางดังกล่าว ได้แก่
การปฏิบัติหน้าที่ของคณะกรรมการตรวจสอบ ทำให้ช่วยแบ่งเบาภาระของคณะกรรมการบริษัท
ในการกำกับดูแลกิจการ โดยเฉพาะในส่วนระบบการควบคุมภายใน
และการตรวจสอบภายในโดยสอบทานร่วมกับ ผู้สอบบัญชี และผู้ตรวจสอบภายใน
ตลอดจนการสอบทานงบการเงิน และรายงานทางการเงินที่เกี่ยวข้อง เป็นต้น

รายงานการปฏิบัติตามหลักการกำกับดูแลกิจการที่ดี

(1) นโยบายเกี่ยวกับการกำกับดูแลกิจการ

คณะกรรมการบริษัทได้ให้ความสำคัญต่อการปฏิบัติตามหลักการกำกับดูแลกิจการที่ดีเพื่อเพิ่มความโปร่งใส
ความรับผิดชอบตามหน้าที่ของคณะกรรมการ และผู้บริหาร และเพิ่มความเชื่อมั่นให้แก่ผู้ถือหุ้น
ผู้ลงทุนและผู้เกี่ยวข้อง ทุกฝ่ายจึงได้กำหนดนโยบายสนับสนุนการกำกับดูแลกิจการ
โดยครอบคลุมหลักสำคัญ ดังนี้

1. การปฏิบัติต่อผู้ถือหุ้นและผู้มีส่วนได้เสียอย่างเท่าเทียมกัน เป็นธรรมต่อทุกฝ่าย

2. คณะกรรมการมีความมุ่งมั่นในการสร้างมูลค่าเพิ่มแก่กิจการในระยะยาว
บริหารงานด้วยความรอบคอบ

และระมัดระวัง รับผิดชอบต่อการปฏิบัติหน้าที่ด้วยความสามารถและประสิทธิภาพที่เพียงพอเพื่อให้
เกิดประโยชน์สูงสุดต่อผู้ถือหุ้น ดูแลมิให้เกิดปัญหาความขัดแย้งทางผลประโยชน์
และรับผิดชอบต่อการตัดสินใจและการกระทำของตนเอง

3. การดำเนินงานเป็นไปด้วยความโปร่งใส สามารถตรวจสอบได้
เปิดเผยข้อมูลอย่างเพียงพอแก่ผู้ที่

เกี่ยวข้องทุกฝ่าย

4.
การดำเนินธุรกิจโดยคำนึงถึงความเสี่ยงอยู่เสมอโดยมีการควบคุมและบริหารความเสี่ยงที่เหมาะสม

5.  บริษัทมีการกำหนดจริยธรรมธุรกิจเพื่อให้กรรมการและพนักงานถือปฏิบัติแล้ว

(2) ผู้ถือหุ้น : สิทธิและความเท่าเทียมกัน

ในปี 2549 บริษัทมีการประชุมผู้ถือหุ้นทั้งหมด 1 ครั้ง คือ การประชุมสามัญประจำปี 2549
โดยการประชุมได้จัดที่อาคารวิริยะถาวร ถนนสุทธิสารวินิจฉัย แขวงดินแดง เขตดินแดง
กรุงเทพมหานคร และบริษัทได้จัดส่งหนังสือนัดประชุมพร้อมทั้งข้อมูลประกอบการประชุมตามวาระต่าง
ๆ ให้ผู้ถือหุ้นทราบล่วงหน้าก่อนวันประชุม 7 วัน
โดยในแต่ละวาระมีความเห็นของคณะกรรมการประกอบ
โดยประธานในที่ประชุมได้เปิดโอกาสให้ผู้ถือหุ้นมีสิทธิอย่างเท่าเทียมกันในการตรวจสอบการดำเนินงานของบริษัท
สอบถามและแสดงความคิดเห็นและข้อเสนอแนะต่างๆ
รวมทั้งได้บันทึกประเด็นซักถามและข้อคิดเห็นที่สำคัญไว้ในรายงานการประชุม
เพื่อให้ผู้ถือหุ้นสามารถตรวจสอบได้ สำหรับผู้ถือหุ้นที่ไม่สะดวกเข้าร่วมประชุมด้วยตนเอง
บริษัทเสนอให้มอบอำนาจให้ประธานกรรมการตรวจสอบเข้าร่วมประชุมและลงคะแนนเสียงแทน
โดยในปี 2549
มีผู้มอบอำนาจให้ประธานกรรมการตรวจสอบเข้าร่วมประชุมและออกเสียงแทนในการประชุมสามัญผู้ถือหุ้นประจำปี
2549 จำนวน 11 ราย

(3) สิทธิของผู้มีส่วนได้เสีย

บริษัทได้ให้ความสำคัญต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน ได้แก่
พนักงานและผู้บริหารของบริษัทและบริษัทย่อย หรือผู้มีส่วนได้เสียภายนอก ได้แก่ คู่แข่ง เจ้าหนี้
ภาครัฐและหน่วยงาน อื่น ๆ ที่เกี่ยวข้อง
โดยได้กำหนดเป็นนโยบายและขั้นตอนการอนุมัติรายการที่เกี่ยวโยงกันไว้อย่างชัดเจน
เพื่อป้องกันความขัดแย้งทางผลประโยชน์ ผู้ถือหุ้นและนักลงทุนทั่วไปต้องได้รับผลตอบแทนที่เหมาะสม
เท่าเทียมกัน รวมถึงการใช้สิทธิออกเสียงหรือการซักถามในที่ประชุมผู้ถือหุ้น
เนื่องจากบริษัทตระหนักถึงแรงสนับสนุนจากผู้มีส่วนได้เสียต่าง ๆ
ซึ่งจะสร้างความสามารถในการแข่งขันและสร้างกำไรให้กับบริษัท
ซึ่งถือว่าเป็นการสร้างความสำเร็จในระยะยาวของบริษัทได้

ผู้ถือหุ้น - ปฏิบัติหน้าที่ด้วยความซื่อสัตย์ สุจริต และเป็นธรรม โดยคำนึงถึงผู้ถือหุ้นทั้งรายใหญ่

และรายย่อย และเพื่อผลประโยชน์ของกลุ่มที่ผู้เกี่ยวข้องโดยรวม

- บริหารกิจการของบริษัทให้มีความเจิรญก้าวหน้า มั่นคง และก่อให้เกิดผลตอบแทนที่

ดีให้แก่ผู้ถือหุ้น

- จัดการดูแลไม่ให้ทรัพย์สินใดๆ ของบริษัทสูญค่า หรือสูญเสียไปโดยเปล่าประโยชน์

- เปิดเผยข้อมูลและสารสนเทศทั้งทางการเงินและไม่ใช่ทางการเงิน ที่เกี่ยวกับธุรกิจ

  และผลประกอบการของบริษัทที่เป็นจริงอย่างครบถ้วนเพียงพอ สม่ำเสมอ ทันเวลา

  และแสดงให้เห็นถึงสถานภาพของการประกอบการและสถานภาพทางการเงินที่

  แท้จริงของบริษัท

คู่ค้า และ/หรือ - บริษัทปฏิบัติต่อคู่ค้า และ/หรือเจ้าหนี้/ลูกหนี้ทุกรายอย่างเสมอภาคและเป็นธรรม
โดย

เจ้าหนี้/ลูกหนี้ คำนึงถึงผลประโยชน์สูงสุดของบริษัท และตั้งอยู่บนพื้นฐานของการได้รับผลตอบ

แทนที่เป็นธรรมทั้งสองฝ่าย

- หลีกเลี่ยงสถานการณ์ที่ทำให้เกิดความขัดแย้งทางผลประโยชน์ รวมทั้งปฏิบัติตาม

พันธะสัญญา

- ให้ข้อมูลที่เป็นจริง รายงานที่ถูกต้อง การเจรจาแก้ปัญหาและหาทางออกตั้งอยู่บน

พื้นฐานของความสัมพันธ์ทางธุรกิจ

ลูกค้า - บริษัทฯ เอาใจใส่ต่อลูกค้าทุกระดับ เพื่อให้ลูกค้าได้รับการบริการที่ประทับใจ และมี

ความพึงพอใจสูงสุด

คู่แข่ง - บริษัทฯ มีนโยบายเสรีทางการค้า และบริษัทฯ เชื่อว่าการมีคู่แข่งเป็นเรื่องดีเพราะจะ

ทำให้เกิดการพัฒนาทั้งมาตรฐานการบริการ และนวัตกรรมใหม่ๆ เพื่อเสนอต่อลูกค้า

- ประพฤติปฏิบัติภายใต้กรอบการแข่งขันที่ดี

- ไม่ทำลายชื่อเสียงของคู่แข่งขันทางการค้าด้วยการกล่าวหาในทางร้ายและปราศจาก

ข้อมูลความจริง

- ไม่เข้าถึงสารสนเทศที่เป็นความลับของคู่แข่งด้วยวิธีการที่ไม่สุจริตหรือด้วยวิธีการอื่น

ที่ไม่เหมาะสม

บุคลากร - บริษัทฯ จัดทำแผนพัฒนาบุคลากรภายในที่ชัดเจน ส่งเสริมให้พนักงานทุกระดับชั้น

ตั้งแต่ระดับพนักงานจนถึงผู้บริหารระดับสูง ให้ได้รับการฝึกฝนอบรมเพื่อพัฒนาให้

มีความรู้ ความสามารถทั้งทางทฤษฎีและทางปฏิบัติ เพื่อให้เกิดทักษะในการทำงานที่

มีประสิทธิภาพ รวมทั้งการจ้างงานในเงื่อนไขที่ยุติธรรมเหมาะสมกับสภาวะตลาด

และสอดคล้องกับกฎหมายแรงงาน

ผู้มีส่วนได้เสีย - บริษัทฯ ได้กำหนดนโยบายและขั้นตอนการอนุมัติรายการที่เกี่ยวโยงกันไว้อย่าง

ทางธุรกิจ ชัดเจน เพื่อป้องกันความขัดแย้งทางผลประโยชน์ที่อาจเกิดขึ้นได้

สังคมและส่วนรวม - คำนึงถึงประโยชน์ส่วนรวม และไม่กระทำการใด ๆ
ที่จะมีผลเสียหายต่อชื่อเสียงของ

ประเทศ ทรัพยากรธรรมชาติ สิ่งแวดล้อม และประโยชน์สาธารณะ

- ส่งเสริมและปลูกฝังให้เกิดจิตสำนึกของความรับผิดชอบต่อสังคมในหมู่พนักงานทุก

ระดับ

- ไม่กระทำการช่วยเหลือ สนับสนุน หรือยอมเป็นเครื่องมือที่จะทำให้เกิดการหลีกเลี่ยง

การปฏิบัติตามกฎหมาย

ชุมชน - บริษัทฯ ถือว่าชุมชนเป็นส่วนหนึ่งที่บริษัทฯ ต้องดูแลและอำนวยความสะดวก บริษัท

จึงมุ่งเน้นการส่งเสริมกิจกรรมต่าง ๆ เพื่อการพัฒนาคุณภาพชีวิตและสิ่งแวดล้อม เพื่อ

เป็นการตอบแทนสังคม

สิ่งแวดล้อม - พัฒนาและปรับปรุงระบบการจัดการสิ่งแวดล้อมในทุกกิจกรรมของบริษัท เพื่อลด

  มลภาวะและผลกระทบต่อสิ่งแวดล้อมอย่างต่อเนื่อง โดยมีวัตถุประสงค์ เป้าหมาย

  แผนงานปฏิบัติ และการประเมินผลอย่างชัดเจน

- ให้การสนับสนุนการอนุรักษ์สิ่งแวดล้อม รวมทั้งดำเนินการเผยแพร่ข้อมูลข่าวสาร

และให้ความร่วมมือกับพนักงาน ลูกค้า หน่วยงานภาครัฐและเอกชน รวมถึงสาธารณชน

ทั่วไป เพื่อสร้างภาพลักษณ์และความเข้าใจอันดีต่อการจัดการสิ่งแวดล้อมของบริษัท

(4) การประชุมผู้ถือหุ้น

ในการประชุมสามัญผู้ถือหุ้นประจำปี 2549 มีกรรมการเข้าร่วมประชุมทั้งสิ้น 6 ท่าน
ซึ่งรวมถึงประธานกรรมการตรวจสอบ และประธานกรรมการบริหาร ทั้งนี้ ก่อนเริ่มการประชุม
ประธานในที่ประชุมจะชี้แจงให้ผู้ถือหุ้นทราบวิธีลงคะแนนเสียงและสิทธิของผู้ถือหุ้นอย่างชัดเจน
โดยดำเนินการประชุมตามลำดับวาระที่แจ้งในหนังสือนัดประชุมและเปิดโอกาสให้ผู้ถือหุ้นแสดงความคิดเห็นและซักถามเรื่องต่างๆ
ในแต่ละวาระอย่างเต็มที่
และเปิดโอกาสให้ผู้ถือหุ้นมีสิทธิอย่างเท่าเทียมกันในการตรวจสอบการดำเนินงานของบริษัท
สอบถามและแสดงความคิดเห็นและข้อเสนอแนะต่าง ๆ
รวมทั้งได้บันทึกประเด็นซักถามและข้อคิดเห็นที่สำคัญไว้ในรายงานการประชุม

นอกจากนี้ในการจ่ายเงินปันผลให้กับผู้ถือหุ้น บริษัทฯได้ประสานกับ บริษัท ศูนย์รับฝากหลักทรัพย์
(ประเทศไทย) จำกัด โดยร่วมโครงการนำเงินปันผลเข้าบัญชีเงินฝากธนาคารให้กับผู้ถือหุ้น
เพื่ออำนวยความสะดวกให้ผู้ถือหุ้นให้ได้รับเงินปันผลตรงเวลา ป้องกันปัญหาเรื่องเช็คชำรุด สูญหาย
หรือเช็คส่งถึงผู้ถือหุ้นล่าช้า โดยการโอนเงินปันผลผ่านบัญชีผู้ถือหุ้นที่ประสงค์

(5) ภาวะผู้นำและวิสัยทัศน์

คณะกรรมการบริษัทมีบทบาท เพื่อให้เป็นไปตามมาตรฐานการกำกับดูแลกิจการที่ดี ในเรื่องดังต่อไปนี้

1.  กำหนดวิสัยทัศน์ ภารกิจ กลยุทธ์ เป้าหมาย แผนธุรกิจและงบประมาณของบริษัทฯ

2.  กำกับดูแลและติดตามผลการปฎิบัติของฝ่ายบริหารอย่างสม่ำเสมอให้เป็นไปตามแผนงานเพื่อบรรลุเป้าหมายที่วางไว้

3.  ดูแลให้มีระบบควบคุมภายในที่เพียงพอและติดตามอย่างสม่ำเสมอ

4.  ดูแลให้มีมาตรการบริหารความเสี่ยงที่เหมาะสม และติดตามอย่างสม่ำเสมอ เพื่อให้บริษัทฯ
    ได้รับประโยชน์สูงสุด

  (6) ความขัดแย้งของผลประโยชน์

เพื่อป้องกันความขัดแย้งทางผลประโยชน์ คณะกรรมการได้ดูแลอย่างรอบคอบ
เมื่อเกิดรายการที่อาจมีความขัดแย้งทางผลประโยชน์
โดยกำหนดนโยบายและวิธีการดูแลไม่ให้ผู้บริหารและผู้ที่เกี่ยวข้องนำข้อมูลภายในของบริษัทฯ
ไปใช้เพื่อประโยชน์ส่วนตนดังนี้

1.  รายการที่อาจมีความขัดแย้งทางผลประโยชน์

บริษัทจะปฏิบัติตามข้อกำหนด กฎระเบียบ ของคณะกรรมการกำกับหลักทรัพย์ และตลาดหลักทรัพย์
ทั้งนี้
หากรายการที่อาจมีความขัดแย้งทางผลประโยชน์รายการใดจะต้องผ่านการเห็นชอบจากคณะกรรมการบริษัท
โดยคณะกรรมการตรวจสอบจะต้องเห็นชอบด้วยกับรายการระหว่างกันนั้น บริษัทฯ
จะดำเนินการให้เป็นไปตามข้อกำหนด หรือกฎระเบียบนั้น ๆ
โดยการอนุมัติการเข้าทำรายการระหว่างกันดังกล่าวจะต้องคำนึงถึงประโยชน์สูงสุดของบริษัท
ความยุติธรรม ความสมเหตุสมผลของรายการ และเป็นไปตามราคาตลาดอันเป็นการค้าปกติ
นอกจากนี้ ผู้มีส่วนได้ส่วนเสียหรืออาจมีความขัดแย้งทางผลประโยชน์ในรายการระหว่างกัน
จะไม่สามารถมีส่วนร่วมในการพิจารณาอนุมัติรายการระหว่างกันในลักษณะดังกล่าวได้
เพื่อความเป็นธรรม และเพื่อผลประโยชน์สูงสุดของบริษัท
และหากเป็นรายการระหว่างกันที่เข้าข่ายตามข้อบังคับ ประกาศ คำสั่ง ข้อกำหนด หรือ
กฎของตลาดหลักทรัพย์แห่งประเทศไทย บริษัทฯ
จะปฏิบัติตามข้อกำหนดของตลาดหลักทรัพย์แห่งประเทศไทย

2.  การดูแลเรื่องการใช้ข้อมูลภายใน

บริษัทฯ มีนโยบายและถือปฏิบัติโดยเคร่งครัดในการจัดการข้อมูลภายใน โดยจัดให้รับทราบเฉพาะ
ผู้ที่เกี่ยวข้องเท่านั้น
การรายงานหรือเผยแพร่ข้อมูลภายในจะสามารถปฏิบัติได้เฉพาะบุคคลที่ได้รับมอบหมายเท่านั้น
โดยทั้งนี้กรรมการ และผู้บริหารของบริษัททุกท่านทราบถึงภาระหน้าที่
และความรับผิดชอบต่อข้อมูลภายในที่ต้องห้ามอย่างเคร่งครัด ในการไม่ให้นำมาใช้เป็นประโยชน์
ส่วนตนหรือเป็นประโยชน์ต่อผู้อื่น รวมทั้งเพื่อการซื้อขายหลักทรัพย์
และบริษัทได้กำหนดบทลงโทษทางวินัยไว้หากมีการฝ่าฝืนหรือไม่ปฏิบัติตามเป็นโทษขั้นร้ายแรงสูงสุด
และบริษัทฯ กำหนดให้ ผู้บริหารจะต้องรายงานการเปลี่ยนแปลงการถือหลักทรัพย์
ต่อสำนักงานคณะกรรมการกำกับหลักทรัพย์และตลาดหลักทรัพย์ ตามมาตรา 59
แห่งพระราชบัญญัติหลักทรัพย์และตลาดหลักทรัพย์ พ.ศ. 2535

(7) จริยธรรมธุรกิจ

บริษัทฯ มีการจัดทำข้อพึงปฏิบัติเกี่ยวกับจรรยาบรรณของคณะกรรมการ ฝ่ายบริหารและพนักงาน
เพื่อให้ผู้เกี่ยวข้องยึดถือเป็นแนวทางในการปฏิบัติหน้าที่ตามภารกิจของบริษัท ด้วยความซื่อสัตย์ สุจริต
เที่ยงธรรม และรับผิดชอบต่อผู้มีส่วนได้เสีย ผู้ถือหุ้น และทุกฝ่ายที่เกี่ยวข้อง
ซึ่งข้อพึงปฏิบัติเกี่ยวกับจรรยาบรรณจะรวมถึงการกำหนดบทลงโทษทางวินัยด้วย

(8) การถ่วงดุลของกรรมการที่ไม่เป็นผู้บริหาร

คณะกรรมการบริษัท มีจำนวน 11 ท่าน ประกอบด้วย

- กรรมการที่เป็นผู้บริหาร 7 ท่าน หรือคิดเป็นร้อยละ 63.64 ของ คณะกรรมการบริษัท

- กรรมการอิสระ 4 ท่าน หรือคิดเป็นร้อยละ 36.36 ของ คณะกรรมการบริษัท

ดังจะเห็นได้ว่าบริษัทมีคณะกรรมการอิสระทั้งสิ้นจำนวน 4 ท่าน จากจำนวนคณะกรรมการบริษัท
ทั้งหมด 11 ท่าน ซึ่งมากกว่า 1 ใน 3 ของคณะกรรมการทั้งหมด

(9) การรวมหรือแยกตำแหน่ง

ประธานกรรมการบริษัทไม่เป็นบุคคลคนเดียวกันกับกรรมการผู้จัดการใหญ่ และกรรมการบริหาร
และไม่ใช่กรรมการอิสระ เพื่อเป็นการแบ่งแยกหน้าที่ในการกำหนดนโยบายการกำกับดูแล
และการบริหารงานประจำ อย่างไรก็ตาม
คณะกรรมการบริษัทประกอบด้วยกรรมการที่เป็นอิสระมากกว่า 1 ใน 3
ของคณะกรรมการบริษัททั้งคณะ ซึ่งจะทำให้เกิดการถ่วงดุล และการสอบทานการบริหาร

(10) ค่าตอบแทนของกรรมการและผู้บริหาร

1.  ค่าตอบแทนกรรมการ

บริษัทได้กำหนดนโยบายค่าตอบแทนกรรมการไว้อย่างชัดเจน โปร่งใส
โดยมีคณะกรรมการกำหนดค่าตอบแทนเป็นผู้พิจารณากลั่นกรอง
ซึ่งค่าตอบแทนอยู่ในระดับเดียวกับอุตสาหกรรมเดียวกันและสูงเพียงพอที่จะดูแล
และรักษากรรมการที่มีคุณสมบัติที่ต้องการ

2. ค่าตอบแทนผู้บริหาร

ค่าตอบแทนผู้บริหารเป็นไปตามหลักการและนโยบายที่คณะกรรมการบริษัทกำหนดซึ่งเชื่อมโยงกับ
ผลการดำเนินงานของบริษัทฯ และผลการดำเนินงานของผู้บริหารแต่ละท่าน

(โปรดดูรายละเอียดในค่าตอบแทนกรรมการและผู้บริหาร ข้อ 9.3)

(11) การประชุมคณะกรรมการ

คณะกรรมการมีกำหนดการประชุมโดยปกติเป็นประจำทุก 3 เดือน
และมีการประชุมพิเศษเพิ่มตามความจำเป็น โดยมีการกำหนดวาระชัดเจนล่วงหน้า
และมีวาระรับทราบผลการดำเนินงานของบริษัทเป็นประจำ
สำนักกรรมการผู้จัดการซึ่งทำหน้าที่เสมือนเลขานุการบริษัท
ได้ส่งหนังสือเชิญประชุมพร้อมระเบียบวาระการประชุม
และเอกสารก่อนการประชุมล่วงหน้าอย่างน้อย 7 วัน
เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุมในแต่ละครั้ง
ปกติการประชุมแต่ละครั้งจะใช้เวลาประมาณ 2 ชั่วโมง ทั้งนี้
ได้มีการจดบันทึกการประชุมเป็นลายลักษณ์อักษร
จัดเก็บรายงานการประชุมที่ผ่านการรับรองจากคณะกรรมการก่อนประธานการประชุมลงนามทุกครั้ง
พร้อมให้คณะกรรมการและผู้เกี่ยวข้องตรวจสอบได้

ในปี 2549 คณะกรรมการบริษัทได้มีการประชุมกัน 6 ครั้ง คือ

รายชื่อ ตำแหน่ง การเข้าร่วมประชุม/

การประชุมทั้งหมด (ครั้ง)

นายปลิว ตรีวิศวเวทย์ กรรมการ 6/6

นางสายเกษม ตรีวิศวเวทย์ กรรมการ 5/6

นายณรงค์ แสงสุริยะ กรรมการ 6/6

นายรัตน์ สันตอรรณพ* กรรมการ 4/5

นายประเสริฐ มริตตนะพร* กรรมการ 5/5

นายสมบัติ กิจจาลักษณ์* กรรมการ 5/5

นายอนุกูล ตันติมาสน์* กรรมการ 5/5

นายอัศวิน คงสิริ กรรมการอิสระ 5/6

นายวิฑูร เตชะทัศนะสุนทร ประธานกรรมการตรวจสอบ 6/6

นายดอน ปรมัตถ์วินัย กรรมการตรวจสอบ 5/6

นายถวัลย์ศักดิ์ สุขะวรรณ กรรมการตรวจสอบ 6/6

* เข้ารับตำแหน่งเมื่อ 8 พฤษภาคม 2549

(12) คณะอนุกรรมการ

บริษัทฯ ได้จัดตั้งคณะอนุกรรมการขึ้น 3 ชุด ประกอบด้วย คณะกรรมการตรวจสอบ
คณะกรรมการสรรหา และคณะกรรมการกำหนดค่าตอบแทน โดยมีรายละเอียดตามที่ปรากฏในหน้า
9-5 ถึง 9-6

(13) ระบบการควบคุมและการตรวจสอบภายใน

บริษัทฯ ได้ให้ความสำคัญต่อการจัดโครงสร้างองค์กรและการจัดสภาพแวดล้อมที่ดี
ซึ่งเป็นองค์ประกอบหนึ่งของระบบการควบคุมภายในที่สำคัญยิ่ง โดยบริษัทฯ
มีการจัดโครงสร้างองค์กร กำหนดบทบาทหน้าที่ไว้อย่างเหมาะสม
และมีระเบียบปฏิบัติเป็นลายลักษณ์อักษรที่ชัดเจนในธุรกรรมด้านการเงิน การจัดซื้อ
และการบริหารงานทั่วไปเพื่อให้การปฏิบัติงานของทุกฝ่ายเป็นไปตามแนวทางที่ฝ่ายบริหารได้กำหนดและได้รับการปฏิบัติตามอย่างครบถ้วน
นอกจากนั้น บริษัทฯ ยังจัดทำข้อกำหนดที่เกี่ยวกับจริยธรรม (Code of Conduct)
เพื่อให้กรรมการฝ่ายบริหาร
และพนักงานในทุกระดับชั้นได้รับทราบและนำไปเป็นข้อพึงประพฤติปฏิบัติให้เหมาะสมต่อตนเองและผู้อื่น

บริษัทฯ ประกอบธุรกิจรับเหมาก่อสร้าง ย่อมมีความเสี่ยงที่อาจมีผลกระทบต่อการดำเนินกิจการได้
โดยเฉพาะโครงการก่อสร้างขนาดใหญ่ทั้งในประเทศ และต่างประเทศ บริษัทฯ
ได้พิจารณาถึงลักษณะของความเสี่ยง และมี การวิเคราะห์ผลกระทบของความเสี่ยง
พร้อมทั้งได้กำหนดมาตรการป้องกัน เพื่อลดความเสี่ยงที่อาจเกิดขึ้นให้อยู่ในระดับ ที่เหมาะสม

บริษัทฯ มีการกำหนดเป้าหมาย และเปรียบเทียบผลการดำเนินงานที่ชัดเจน
และมีฝ่ายตรวจสอบภายใน ทำหน้าที่ตรวจสอบการปฏิบัติงาน และประเมินผลการควบคุมภายใน
ตลอดจนติดตามความคืบหน้าของการปรับปรุงแก้ไขข้อบกพร่องในการปฏิบัติงาน ซึ่งผลการตรวจสอบ
และการติดตามผลดังกล่าวได้มีรายงานต่อผู้บริหารระดับสูง และคณะ
กรรมการตรวจสอบอย่างสม่ำเสมอ

(14) รายงานของคณะกรรมการ

คณะกรรมการบริษัทเป็นผู้รับผิดชอบต่องบการเงินรวมของบริษัทและบริษัทย่อย
และสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ และใช้ดุลยพินิจอย่างระมัดระวัง
และประมาณการที่ดี ที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการได้จัดให้มีการดำรงรักษาไว้ซึ่งระบบควบคุมภายในที่มีประสิทธิผล เพื่อให้มั่นใจได้
อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน
เพียงพอที่จะดำรงรักษาไว้ซึ่งทรัพย์สิน
และเพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

ในการนี้ คณะกรรมการบริษัทได้แต่งตั้งคณะกรรมการตรวจสอบ ซึ่งประกอบด้วยกรรมการที่ไม่เป็น
ผู้บริหาร เป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน
และความเห็นของคณะกรรมการตรวจสอบเกี่ยวกับเรื่องนี้ปรากฏในรายงานของคณะกรรมการตรวจสอบ
ซึ่งแสดงไว้ในรายงานประจำปีแล้ว

คณะกรรมการมีความเห็นว่า ระบบควบคุมภายในของบริษัทโดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัท
และบริษัทย่อย

(15) ความสัมพันธ์กับผู้ลงทุน

คณะกรรมการให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส และทั่วถึง
ทั้งรายงานข้อมูลทางการเงิน และข้อมูลทั่วไป
ตลอดจนข้อมูลสำคัญที่มีผลกระทบต่อราคาหลักทรัพย์ของบริษัท โดยได้ เผยแพร่ข้อมูลข่าวสารต่าง ๆ
ดังกล่าวเพื่อให้ผู้ลงทุนและผู้ที่เกี่ยวข้องได้รับทราบ ทั้งโดยผ่านช่องทางและสื่อการเผยแพร่
ข้อมูลต่าง ๆ ของตลาดหลักทรัพย์ และ web-site ของบริษัทฯ พร้อมทั้งได้จัดตั้งฝ่าย Investor
Relation เพื่อให้บริการข้อมูลและข่าวสารกิจกรรมต่าง ๆ ของบริษัทกับผู้ลงทุน ผู้ถือหุ้น
นักวิเคราะห์ และประชาชนทั่วไป ทั้งนี้ผู้ลงทุนสามารถติดต่อหน่วยงานดังกล่าวได้ที่ โทรศัพท์
0-2275-0026 หรือที่ www.ch-karnchang.co.th

9.5 การดูแลเรื่องการใช้ข้อมูลภายใน

บริษัทฯ มีมาตรการกำหนดให้ผู้บริหารต้องรายงานการถือครองหลักทรัพย์ทุกครั้งที่มีการซื้อ/ขาย/โอน
หลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์ คือ
มีการแจ้งเตือนผู้บริหารทุกท่านในทุกครั้งที่มีการประชุมคณะกรรมการของบริษัท
และได้จัดให้ผู้บริหารทุกท่านได้ลงนามในหนังสือรับทราบภาระหน้าที่
ความรับผิดชอบในการรายงานการถือหลักทรัพย์
รวมถึงมีนโยบายการเปิดเผยสารสนเทศที่สอดคล้องกับแนวทางที่
ตลาดหลักทรัพย์แห่งประเทศไทยได้ประกาศใช้ โดยบริษัทฯ
จะเปิดเผยสารสนเทศที่จำเป็นต่อการตัดสินใจให้ประชาชนทราบ โดยสารสนเทศดังกล่าว
จะต้องมีความถูกต้องเพียงพอ และทันเวลา นอกจากนี้ บริษัทฯ จะพยายามดำเนินการ
ให้ผู้ลงทุนในหลักทรัพย์ของบริษัท ได้รับสารสนเทศดังกล่าวโดยเท่าเทียมกัน และบริษัทฯ
ยังมีระบบในการควบคุมข้อมูล ภายในอย่างดี
สำหรับข้อมูลที่มีผลกระทบหรือมีผลต่อราคาอันเป็นข้อมูลละเอียดอ่อน
หรือข้อมูลที่เป็นความลับนั้นจะมีมาตรการป้องกันการใช้ประโยชน์จากข้อมูลภายใน เช่น
การจำกัดให้รับรู้ได้เฉพาะผู้บริหารระดับสูงสุดเท่าที่จะทำได้ และเปิดเผยต่อเจ้าหน้าที่ของบริษัทฯ
ตามความจำเป็นเท่าที่ต้องทราบเท่านั้น โดยแจ้งให้พนักงานทราบว่าเป็นข้อมูลที่เป็น ความลับ
และมีข้อจำกัดในการนำไปใช้ รวมทั้งข้อห้ามในเรื่องการซื้อหรือขายหลักทรัพย์ของบริษัทฯ
โดยการใช้ข้อมูล ดังกล่าว หากพนักงานผู้ใดฝ่าฝืนหรือไม่ปฏิบัติตาม
บริษัทได้กำหนดมาตรการลงโทษทางวินัย โดยเริ่มตั้งแต่การตักเตือนเป็นหนังสือ ตัดค่าจ้าง
พักงานชั่วคราวโดยไม่ได้รับค่าจ้าง หรืออาจให้ออกจากงาน ทั้งนี้ขึ้นอยู่กับความร้ายแรง
ของความผิดนั้น

  9.6 บุคลากร

9.6.1 จำนวนพนักงานทั้งหมด และจำนวนพนักงานในแต่ละสายงานหลักของ บริษัท ช.การช่าง
จำกัด (มหาชน) ณ วันที่ 31 ธันวาคม 2549 ประกอบด้วย

-   จำนวนกรรมการ 11 คน

-   ผู้บริหารระดับสูง (ไม่รวมคณะกรรมการบริษัทฯ) 6 คน

-   สายงานวิศวกรรม 37 คน

-   สายงานก่อสร้าง 1 561 คน

-   สายงานก่อสร้าง 2 188 คน

-   สายงานพัฒนาธุรกิจ 12 คน

-   สายงานจัดหา 59 คน

-   สายงานบัญชีและการเงิน 78 คน

-   สายงานทรัพยากรมนุษย์และบริหารทั่วไป 36 คน

-   สำนักกรรมการผู้จัดการใหญ่ 38 คน

-   ฝ่ายตรวจสอบภายใน 6 คน

  รวม 1,032 คน

หมายเหตุ จำนวนพนักงานที่รายงานข้างต้นเป็นพนักงานประจำทั้งหมด มีพนักงานรายวัน จำนวน
1,246 คน

 มีพนักงานบริษัทในกลุ่ม จำนวน 183 คน และพนักงานของกิจการร่วมค้า จำนวน 41 คน

9.6.2 บริษัทฯ
ไม่มีการเปลี่ยนแปลงจำนวนพนักงานอย่างมีนัยสำคัญหรือมีข้อพิพาทด้านแรงงานที่สำคัญในระยะเวลา
3 ปีที่ผ่านมา

9.6.3 ผลตอบแทนรวม ได้แก่ เงินเดือน และโบนัส ของพนักงานบริษัททั้งหมด ในปี 2549 ณ วันที่
31 ธันวาคม 2549 เป็นเงินจำนวนทั้งสิ้น 612,846,677.- บาท
(หกร้อยสิบสองล้านแปดแสนสี่หมื่นหกพันหกร้อยเจ็ดสิบเจ็ดบาทถ้วน)

9.6.4 นโยบายการพัฒนาบุคลากร
บริษัทได้จัดให้มีการพัฒนาทรัพยากรมนุษย์อย่างต่อเนื่องมาโดยตลอด
ทั้งนี้ฝ่ายบริหารได้เล็งเห็นถึงความสำคัญในการพัฒนาความสามารถ
และศักยภาพของพนักงานเป็นอย่างมากในด้านของทักษะการบริหาร การสร้างทีมงาน
และการเรียนรู้ในด้านวิชาชีพเฉพาะทาง
โดยรวมถึงการส่งเสริมให้พนักงานได้มีความรู้ในด้านเทคโนโลยีสารสนเทศ ภาษาต่างประเทศ
รวมทั้งทักษะในการใช้งานของพนักงานและผู้บริหาร นอกจากนี้
ยังได้จัดให้กรรมการและผู้บริหารได้เรียนรู้ถึงเทคนิคการบริหารงานที่ทันสมัยไม่ว่าจะเป็นการสร้างองค์กรแห่งการเรียนรู้
(Learning Organization) การบริหารการเปลี่ยนแปลง (Managing Change) เป็นต้น
ซึ่งจะแสดงให้เห็นว่าบริษัทฯ
มีความตั้งใจที่จะพัฒนาบุคลากรเพื่อให้ทันต่อการเปลี่ยนแปลงของโลกเทคโนโลยี
และสภาพธุรกิจที่มีการแข่งขันที่รุนแรงมากยิ่งขึ้น
ทั้งในส่วนของพนักงานและผู้บริหารเพื่อให้เกิดความสอดคล้องในการบริหารงานทั้งองค์การ